recursal/SuperWikiNEXT-32B huggingface dataset:
**சுட்டிவன் அலெக்சாந்தர்** (செப்டம்பர் 1,1806 - ஜூன் 25,1883) ஒரு அமெரிக்க வானியலாளரும் கல்வியாளரும் ஆவார்.

இவர் 1806 செப்டம்பர் 1, வ்அன்று நியூயார்க்கின் செனக்டடியில் பிறந்தார். அவர் சுமித்சோனியன் நிறுவன முதல் செயலாளரான ஜோசப் என்றியின் மைத்துனர் ஆவார். அவருடன் நெருக்கமாக பணியாற்றினார். அவரது கல்வி யூனியன் கல்லூரியில் பெறப்பட்டது , 1824 இல் பட்டம் பெற்றார் , மேலும் பிரின்ஸ்டன் இறையியல் கல்லூரியில் 1832 இல் பட்டம் பெற்றார்.

அவர் 1832 இல் பிரின்சுடன் பல்கலைக்கழகத்தில் கணிதத்தில் ஆசிரியராக ஆனார் , பின்னர் அவர் வானியல், கணிதப் பேராசிரியராகவும் , பிரின்சுடனின் முதல் ஆய்வகத்தை நிறுவும் வழக்கறிஞராகவும் ஆனார். 1850களில் பிரின்ஸ்டனில் அவருக்காக பணியாற்றிய ஆல்ஃபிரடு சுகடர் என்ற ஒரு சுதந்திர ஆப்பிரிக்க அமெரிக்க மனிதரின் உதவியை அலெக்சாந்தர் நம்பினார். வளாகத்தில் அலெக்சாந்தரின் உதவியாளராக இருந்ததன் காரணமாக , சுகடர் மாணவர்களிடமிருந்து "இயற்கை தத்துவத்தின் உதவி பேராசிரியர் "என்ற புனைப்பெயரைப் பெற்றார்.

1854 மே 28 அன்று சூரிய ஒளிமறைப்பு நிகழ்ந்தது. சுட்டீவன் அலெக்சாந்தர் வரைந்த வலய ஆவணப்படி.
அலெக்சாண்டர் 1839 இல் அமெரிக்க தத்துவ சங்கத்தின் உறுப்பினராகவும் , 1850 இல் அமெரிக்கன் அகாடமி ஆஃப் ஆர்ட்ஸ் அண்ட் சயின்சஸின் இணை உறுப்பினராகவும் தேர்ந்தெடுக்கப்பட்டார். 1860 ஆம் ஆண்டில் , அந்த ஆண்டு ஜூலை 18 ஆம் தேதி நிகழ்ந்த சூரிய ஒளிமறைப்பைக் கவனிப்பதற்கும் , பின்னர் 1869 ஆம் ஆண்டின் சூரிய ஒளிமறைப்பைக் கவனிப்பதற்குமாக இலாப்ரடோர் கடற்கரைக்குச் சென்ற ஒரு பயணக் குழுவின் தலைவராக இருந்தார்.

1862 ஆம் ஆண்டில் தேசிய அறிவியல் அகாடமியின் அசல் உறுப்பினர்களில் ஒருவராகவும் , அமெரிக்க தத்துவ சங்கம் மற்றும் அமெரிக்கன் அசோசியேஷன் ஃபார் தி அட்வான்ஸ்மென்ட் ஆஃப் சயின்ஸின் உறுப்பினராகவும் இருந்தார். 1859 ஆம் ஆண்டில் இந்த கடைசி அமைப்பின் தலைவராகவும் பணியாற்றினார். அவரது முக்கிய எழுத்துக்கள் "1848 ஆம் ஆண்டில் அமெரிக்க தத்துவ சங்கத்தின் முன் வாசிக்கப்பட்ட சூரிய ஒளிமறைப்புகளின் இயற்பியல் நிகழ்வுகள் "ஆகும். 1848 ஆம் ஆண்டில் அறிவியல் முன்னேற்றத்திற்கான அமெரிக்க சங்கத்தின் முன் படித்த "கணிதத்தின் அடிப்படை கோட்பாடுகள் "பற்றிய ஒரு கட்டுரை , 1850 ஆம் ஆண்டில் அமெரிக்க சங்கத்தின் முன்பு படித்த சில நட்சத்திரக் கொத்துகள் மற்றும் பல நெபுலாக்களின் வடிவங்கள் மற்றும் தற்போதைய நிலை பற்றிய மற்றொரு கட்டுரை , மற்றவை "சிறுகோள் கிரகங்களின் வடிவம் மற்றும் பூமத்திய ரேகை விட்டம் "மற்றும் "சூரிய மண்டலத்தின் ஏற்பாட்டில் உள்ள இணக்கங்கள் "ஆகியவை தேசிய அறிவியல் அகாடமிக்கு வழங்கப்பட்ட லாப்லேஸின் நெபூலர் கருதுகோளின் உறுதிப்படுத்தலாகத் தோன்றும் மற்றும் 1875 ஆம் ஆண்டில் சுமித்சோனிய நிறுவனத்தால் வெளியிடப்பட்ட "சூரிய மண்டலத்தில் சில இணக்கங்களின் அறிக்கை மற்றும் வெளிப்பாடு "பற்றியது.

படைப்புகள்.
-----------

பல குறிப்பிடத்தக்க வானியல் ஆவணங்களில் அவர் வெளியிட்டார். அவற்றில் சில பின்வருமாறு:

* *கணிதத்தின் அடிப்படைக் கோட்பாடுகள்*
* *சூரிய மண்டலத்தின் சில இணக்கங்களின் அறிக்கையும் வெளிப்படுத்தலும்*

  

### மேற்கோள்கள்

1. ↑  National Academy of Sciences
2. ↑  "APS Member History". *search.amphilsoc.org*. 2021-04-09 அன்று பார்க்கப்பட்டது.
3. ↑  American Academy of Arts and Sciences

வெளி இணைப்புகள்
---------------
குகி பழங்குடியினரின் வாழ்விடப் பெயர்ச்சி
**குகி** அல்லது **சின் மக்கள்** திபெத்திய பர்மிய பிரிவைச் சேர்ந்த பழங்குடி மக்கள். பேச்சுவழக்கு மற்றும் வாழும் பகுதியின் அடிப்படையில் சுமார் என்பது பழங்குடி உட்பிரிவினராக பகுக்கப்பட்டுள்ளனர். உலகில் சுமார் 55 லட்சம் குகி மக்கள் உள்ளனர். இரண்டாம் உலகப் போரில் குகி மக்கள் ஜப்பானிய பேரரசு இராணுவத்துடனும் சுபாஷ் சந்திர போஸ் தலைமையிலான இந்திய தேசிய இராணுவத்துடனும் இணைந்து  நட்பு அணி நாட்டு படைகளுக்கெதிராக போரிட்டனர்.

### வாழிடம்

அருணாசலப் பிரதேசம் தவிர்த்த இந்தியாவின் அனைத்து வடகிழக்கு மாநிலங்களிலும் வடமேற்கு பர்மாவிலுள்ள சின் மாநிலத்திலும் வங்காளத்தின் சிட்டகாங் மலைப்பகுதிகளிலும் வாழ்கின்றனர்.

### மொழி

குகி-சின், குகி-சின்-மிசோ, குகி-நாகா என அழைக்கப்படும் சீன திபெத்து குடும்பத்தைச் சேர்ந்த **குகிய மொழி**

### சமயம்

பெரும்பாலான குகி மக்கள் புரோட்டஸ்டன்ட் கிருத்துவ சமயத்தை பின்பற்றுபவர்கள்.

### பண்பாடு

காட்டிக் கொடுத்தல் மரணதண்டனைக்குரிய குற்றமாக அறியப்படுகின்றது. பெருமளவில் பெண்களுக்கு உரிமை குறைவான இச்சமூகத்தில் அடிமைத்தனமும் வழக்கில் இருந்துள்ளது.

இவற்றையும் பார்க்க
------------------

* இந்தியாவின் பட்டியலிடப்பட்ட பழங்குடிகள்

சான்றுகள்
---------

1. ↑  "காப்பகப்படுத்தப்பட்ட நகல்". 2019-03-29 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
2. ↑

| * பா
* உ
* தொ
இந்தியாவின் பட்டியல் பழங்குடி மக்கள் |
| --- |
| 
* அசூர் மக்கள்
* முண்டா மக்கள்
* பைகா மக்கள்
* பணியர்
* பளியர்
* பாரியா மக்கள்
* பிர்ஹோர் மக்கள்
* பில் மக்கள்
* பூமிஜ் மக்கள்
* பூட்டியா மக்கள்
* போடோ மக்கள்
* போரி மக்கள்
* Bodo-Kachari
* Boksa
* போண்டா மக்கள்
* சந்தாலிகள்
* சக்மா மக்கள்
* சகாரியா மக்கள்
* சின் மக்கள்
* சோளகர்
* செஞ்சு
* செண்டினல்
* ஜாரவா
* ஒன்கே மக்கள்
* அந்தமானியப் பழங்குடிகள்
* Dhanka
* இருளர்
* திமாசா மக்கள்
* காரோ மக்கள்
* கோண்டு மக்கள்
* ஹஜோங் மக்கள்
* Hmar
* ஹோ மக்கள்
* கர்பி மக்கள்
* காசி மக்கள்
* காட்டு நாயக்கர்
* கொண்டா மக்கள்
* கொண்டா காப்பு
* கோல் மக்கள்
* கோர்வா மக்கள்
* கொரகா மக்கள்
* குகி மக்கள்
* குரூக் மக்கள்
* குறும்பர்
* லெப்சா மக்கள்
* லோத்தா மக்கள்
* லிம்பு மக்கள்
* Mahli
* Mara
* Mech
* Mishing
* மிசோ மக்கள்
* Mog
* மலை மலசர்
* மலைசர்
* மலைப்பண்டாரம்
* மலைராயர்
* மணிப்புரி மக்கள்
* முண்டா மக்கள்
* முரியா மக்கள்
* முதுவர்
* நாகா மக்கள்
* நிஷி மக்கள்
* Pnar
* Rabari
* Rabha
* Reang
* Sora
* தோடர்
* திரிபுரி மக்கள்

 |
**இந்தியாவில் சீருடற்பயிற்சி** (*Gymnastics in India*) என்பது 2010ஆம் ஆண்டு நடைபெற்ற பொதுநலவாய விளையாட்டு போட்டியில் இந்தியாவினைச் சார்ந்த அஷிஸ்குமார் முதல் பதக்கத்தை சீருடற்பயிற்சியில் பெற்றுத்தந்த போது வெளி உலகுக்கு தெரிந்தது.இப்போட்டியில் இவர் வெண்கலப் பதக்கம் பெற்றார். இந்நிகழ்வின் மூலம் தான் இந்தியா சீருடற்பயிற்சியில் தனது காலடியை உலக அரங்கில் பதித்தது. ஆசிஸ்குமாரின் தலைமைப்பயிற்றுநர் ஒரு நாளிதழ்களுக்கு பேட்டியளிக்கும் பொழுது ஆகத்து 2009-ல் இந்தியாவில் சீருடல் பயிற்சி செய்வதற்கு எந்தவிதமான உபகரணங்களும் இல்லை. ஆசிஸ்குமார் 2010ஆம் ஆண்டுவரை கடினமான தரையில்தான் பயிற்சி செய்தார். பிறகு 20 வருடம் மிகவும் பழமையான உபகரணங்களைப் பெற்றோம். மேலும் இந்திய அணியை அக்டோபரில் நடைபெற்ற உலக வாகையாளர் போட்டிக்கு அனுப்பவில்லை. ஆகவே 2012-ல் நடைபெற்ற கோடைகால ஒலிம்பிக் போட்டியில் கலந்துகொள்ள தகுதி பெறவில்லை. 2014-ல் பொதுநலவாய போட்டியில் ஆசிஸ்குமாருடன் சேர்த்து பெண் சீருடற்போட்டியாளர்களும் சிறப்பாக செயல்பட்டார்கள். 2014 பொதுநலவாய போட்டியில் தீபா கர்மாகர், வெண்கலப்பதக்கம் பெற்றார். இதுவே இந்தியா பெண்கள் பிரிவில் பெற்ற முதல் பதக்கமாகும். தீபா கர்மாகரின் இரண்டாவது முயற்சியின் பொழுது செய்யப்பட்ட புரூடோனாவா தாவல் அதிக புள்ளிகளைப் பெற்று தந்தது.

முக்கியமான போட்டிகளில் இந்திய சீருடற்பயிற்சியாளர்கள் வென்ற பதக்கங்கள்
---------------------------------------------------------------------

| போட்டி | தங்கம் | வெள்ளி | வெண்கலம் | மொத்தம் |
| --- | --- | --- | --- | --- |
| உலக கோப்பை | 1 | 0 | 1 | 2 |
| ஆசிய விளையாட்டுப் போட்டிகள் | 0 | 0 | 1 | 1 |
| பொதுநலவாய விளையாட்டுகள் | 0 | 1 | 2 | 3 |
| ஆசிய வாகையாளர் போட்டி | 0 | 0 | 3 | 3 |
| மொத்தம் | **1** | **1** | **7** | **9** |
|

கோடைக்கால ஒலிம்பிக்கில் குறிப்பிடத்தக்க செயல்திறன்
--------------------------------------------------

| ஆண்டு | நிகழ்வு | போட்டியாளர் | முடிவு |
| --- | --- | --- | --- |
| 2016 |
| மகளிர்-சீருடற்போட்டி | தீபா கர்மாகர் | **4வது இடம்** |

குறிப்பிடத்தக்கவர்கள்
---------------------

* சாம் லால்
* மதுசூதன் சாஹா
* மந்து தேப்நாத்து
* சுனிதா சர்மா
* கிருபாலி பட்டேல்
* கல்பனா தேப்நாத்
* ஆசிசு குமார்
* தீபா கர்மாகர்
* பிரணதி நாயக்
* சித்தார்த் நிகம்

குறிப்பிடத்தக்க பயிற்றுநர்கள்
-----------------------------

* தலீப் சிங்
* பிசுவேசுவர் நந்தி

மேற்கோள்கள்
-----------

1. ↑  "I could have got gold had equipment arrived earlier: CWG medallist Ashish". *Hindustan Times*. 9 October 2010. Archived from the original on 3 ஜனவரி 2013. .
2. ↑  Swamy, V Narayan (9 October 2010). "Officials ask Ashish's coach: Only a bronze?". *The Times of India*. .
3. ↑  "No Worlds for India: Coach Blasts Federation". International Gymnast Magazine. 10 October 2010. .

வெளி இணைப்புகள்
---------------

* Gymnastics Federation of India பரணிடப்பட்டது 2014-01-05 at the வந்தவழி இயந்திரம்
*டூ கண்ட்டீசு* (*Two Countries*) (தமிழ்: இரண்டு நாடுகள்) என்பது 2015 ஆம் ஆண்டு வெளிவந்த மலையாள மொழி திரைப்படம் ஆகும். இதன் கதை ரபி என்பவரால் எழுதப்பட்டு ஷபி என்பவரால் இயக்கப்பட்டதாகும். இப்படத்தில் திலிப், மம்தா மோகன்தாஸ் முக்கிய கதாபாத்திரத்தில் நடித்துள்ளார்கள். இது ஒரு நகைச்சுவைகலந்த காதல் படம் ஆகும். பின்னர் இப்படம் தெலுங்கிலும், கன்னடத்திலும் மொழிமாற்றம் செய்யப்பட்டது.

கதை
---

எப்படியாவது கடின உழைப்பு ஏதுமின்றி கோடிசுவரனாக நினைத்து ஊர்க்காரர்களை ஏமாற்றுவதுபோல் அந்த ஊரில் வசதியான ஊணமுற்ற சிம்ரன் என்ற பெண் ஒருத்தியை மணமுடிக்க நினைக்கிறான் உல்லாஸ்(திலீப்). ஆனால் விதிவேறு விதமாக அவன் வாழ்க்கையில் இந்திய-கனடாவாழ் மலையாழி பெண் லேயா ரூபத்தில் விளையாடுகிறது. இந்திய பணத்தைவிட கனடா டாலருக்கு இருக்கும் மதிப்பை நினைத்து அப்பெண்ணை மணமுடிக்கிறான். அப்பெண் போதைப்பழக்கத்திற்கு அடிமைப்பட்டு உள்ளது அறிந்து வேதனைப்படுகிறான். பின் மணமுறிவு வரை சென்று மீண்டும் இணைகிறார்கள்.

நடிப்பு
-------

* திலிப் உல்லாஸ்
* மம்தா மோகன்தாஸ் லேயா
* இஷா தல்வார் சிம்ரன்
* முகேஷ் சைமன்

மேற்கோள்கள்
-----------

1. ↑  "Two countries to create Collection Record" (in Malayalam). *Kerala Kaumudi*. 24 February 2016.. பார்த்த நாள்: 25 February 2016.
2. ↑  "Two Countries (2015) (Malayalam)". Nowrunning.com. Archived from the original on 2017-11-13. .
**கருப்பு வால் கடற்பறவை** (Black-tailed Gull) (Larus crassirostris) என்பது நடுத்தர (46 செ.மீ) அளவு கொண்ட நீள் சிறகு கடற்பறவை இனங்களில் ஒன்றாகும் இதன் இறகின் அளவு பொதுவாக 126 செமீ முதல் 128 செமீ வரை வளரும் தன்மைகொண்டது. இவ்வகையான பறவைகள் கிழக்காசியா பகுதியிலும், சீன மக்கள் குடியரசு, சீனக் குடியரசு, ஜப்பான், கொரியா போன்ற பகுதியில் அதிகமாக வாழுகிறது. இப்பறவைகள் வட அமெரிக்கா, அலாஸ்கா, போன்ற நாடுகளில் சுற்றித் திரிகின்றன.

உடலின் தோற்றம்
--------------

இப்பறவையின் கால்கள் மஞ்சள் நிறத்திலும், இதன் அலகு சிகப்பும், கருப்பும் கலந்த ஒரு புள்ளியைப்போலவும் கணப்படுகிறது. இதன் குஞ்சுகள் முழு வளர்ச்சி அடைய நான்கு ஆண்டுகள் ஆகும். இதன் வால்பகுதியை வைத்தே இதற்கு இப்பெயர் வைக்கப்பட்டுள்ளது. இப்பறவை பார்ப்பதற்கு பூனைபோல் தெரிவதால் ஜப்பான், நாட்டினர் கடல் பூனை (Umineko) என்றும், கொரியா நாட்டினர் பூனை பறவை, (Gwaeng-yi gull) என்றும் அழைக்கின்றனர்.

உணவு
----

கருப்பு வால் கடற்பறவை சிறிய மீன்கள், மெல்லுடலி (molluscs), இறால், (crustacean), நண்டுகள், கப்பலின் உடைந்த பகுதியில் கிடைக்கும் பொருட்கள், இறந்த உயிரினங்களின் மாமிசங்களையும் (carrion) உணவாக உண்கிறது. இப்பறவை கப்பல்களையும், வணிக மீன் பிடிக்கப்பல்களையும் பின் தொடர்ந்து செல்வதைக் காணலாம்.

வாழ்வு முறை
-----------

இப்பறவைகள் அவற்றின் இணையுடன் ஏப்ரல் மாத மத்தியில் சேர்த்து ஒருகூட்டமாக கூடுகிறது. இவை இரண்டு முதல் மூன்று முட்டைகள் வரை இடுகின்றன. இவை அடைகாத்து குஞ்சு பொரிக்கப் 24 நாட்கள் வரை ஆகின்றன.

பலவிதமான கடற்பறவைகள்
--------------------

* Umineko at entrance to Kabushima Shrine*Umineko* at entrance to Kabushima Shrine
* 
* கருப்பு வால் கடற்பறவைகருப்பு வால் கடற்பறவை
*

மேற்கோள்
--------

1. ↑  BirdLife International (2012). "*Larus crassirostris*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑

* "National Geographic" *Field Guide to the Birds of North* *America* ISBN 0-7922-6877-6
* *Seabirds, an Identification Guide* by Peter Harrison, (1983) ISBN 0-7470-1410-8
* *Handbook of the Birds of the World Vol 3*, Josep del Hoyo editor, ISBN 84-87334-10-5
* "National Audubon Society" *The Sibley Guide to Birds*, by David Allen Sibley, ISBN 0-679-45122-6

வெளி இணைப்புகள்
---------------

விக்கிமீடியா பொதுவகத்தில்,  
 ***கருப்பு வால் கடற்பறவை***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***கருப்பு வால் கடற்பறவை***

* Black-tailed Gulls at Kabushima - official site (சப்பானிய மொழி)
* Black-tailed Gull in California Black-tailed Gull information and Photos in California
* video showing the gulls of Kabushima
* video showing the gulls of Kabushima
**முத்யாலமடுவு** என்பது கர்நாடத்தின் ஆனேக்கல் அருகே அமைந்துள்ள ஒரு சுற்றுலா தலமாகும். இந்த இடம் பேர்ல் வேலி என்றும் அழைக்கப்படுகிறது. 

இது ஆனேகலில் இருந்து 5 கி.மீ தொலைவிலும், பெங்களூரிலிருந்து 40 கி.மீ தொலைவிலும் அமைந்துள்ளது. ஆனேகல்-தளி சாலையில் இருந்து இவ்விடத்தை அடையலாம்.

சுற்றுலா
--------

இந்த இடம் அருவிக்கு பெயர் பெற்றது. மேலும், இது கவனிக்காத மலைத்தொடர்கள் ஆகும். அருவியிலிருந்து வரும் நீர் அந்த இடத்தின் தாவரங்களை கீழே சாய்த்து, முத்து சரங்களின் மாயையை உருவாக்குகிறது, எனவே இதற்கு முதியால மடு (முத்து பள்ளத்தாக்கு) என்று பெயர்.

அருவிக்கு அருகில், ஒரு கோயில் (சிவபெருமானுக்கு அர்ப்பணிக்கப்பட்டுள்ளது) உள்ளது. தினமும் காலையில் ஒரு முறை பூசை (பிரார்த்தனை) செய்யப்படுகிறது.

அருவி இருப்பதால் இந்த இடத்தில் ஏராளமான பறவைகள் உள்ளன. மலையடிவாரங்களையும் மலையேற்ற ஆர்வலர்கள் பார்வையிடுகின்றனர்.  மற்றொரு சுற்றுலா தலமான தட்டெக்கரே ஏரி அருகிலேயே உள்ளது. மலையேற்றம் முக்கிய சாகச விளையாட்டாகும். திறந்த வனப்பகுதி மற்றும் நகர எல்லைக்கு அருகில் இருப்பதால் அனைவருக்கும் அணுகக்கூடியது. மலையேற்றத்திற்கும் வாய்ப்பளிக்கிறது.

மேற்கோள்கள்
-----------

1. ↑  "Pearl Valley Bangalore- Muthyala Maduvu - Pearl Valley Activities". 18 March 2019. 25 April 2019 அன்று பார்க்கப்பட்டது.
2. ↑  "Archived copy". 16 April 2018 அன்று மூலம் பரணிடப்பட்டது. 16 April 2018 அன்று பார்க்கப்பட்டது.CS1 maint: archived copy as title (link)

வெளி இணைப்புகள்
---------------

* 

* பொதுவகத்தில் Muthyalamaduvu தொடர்பாக ஊடகக் கோப்புகள் உள்ளன.
சித்ராவதி ஆறு, புட்டபர்த்தி
**சித்ராவதி ஆறு நீர் தேகத்தின் தகவல்கள்**
**சித்ராவதி ஆறு** தென்னிந்தியாவில் பாயும் ஒரு ஆறு ஆகும். இது வட பெண்ணை ஆற்றின் துணை ஆறு ஆகும். சித்ராவதி ஆறு கருநாடகம் மற்றும் ஆந்திரப் பிரதேசம் மாநிலங்களில் பாய்கிறது. இதன் பாசண பரப்பளவு 5,900 km2 ஆகும். ஆன்மீக இடமான புட்டபர்த்தி இந்த ஆற்றின் கரையில் அமைந்துள்ளது.

சுற்றுச்சூழல் பிரச்சினைகள்
--------------------------

அதிகப்படியான ஆற்றுமணல் அள்ளுவது இங்கு சட்டத்திற்கு புறம்பாக நடைபெற்று வருகிறது. இதனால் சித்ராவதி ஆற்று படுக்கை பாதிக்கப்பட்டுள்ளது. இதன் விளைவாக நிலத்தடி நீர் மட்டம் மிக அதிக அளவு குறைந்து நீர் ஆதாரம் பாதிப்புக்குள்ளாகி வருகிறது.

மதம் சார்ந்த முக்கியத்துவம்
---------------------------

சித்ராவதி ஆறானது தேவ கன்னி என கருதப்படுகிறது. இது புட்டபர்த்தி என்ற ஆன்மீக புனித நகரத்தின் வழியாக பாய்கிறது. இந்த ஆறானது புட்டபர்த்தி சத்திய சாயி பாபாவுன் தொடர்புடைய விடயமாக பல மக்கள் கருதுகின்றனர்.

மேற்கோள்கள்
-----------

1. ↑  "Illegal sand mining rampant in Chitravathi river basin". *Deccan Herald*. 20 June 2012.. பார்த்த நாள்: 8 July 2013.
2. ↑  "Captivating beauty of River Chitravathi". *Deccan Herald*. 14 September 2008.. பார்த்த நாள்: 8 July 2013.
3. ↑  "Chitravathi River, Puttaparthi, India". FirstPost. 8 July 2013 அன்று பார்க்கப்பட்டது.
**சிலாவியப் பேரேரி** (Great Slave Lake) கனடாவின் வடமேற்கு ஆட்சிப் பகுதியிலுள்ள இரண்டாவது பெரிய ஏரியாகும். 614 மீ (2,015 அடி) ஆழம் கொண்ட இது வட அமெரிக்காவின் அதிக ஆழம் கொண்ட ஏரியுமாகும். உலக ஏரிகளின் அளவுகளுடன் ஒப்பிடும்போது இது ஒன்பதாவது பெரிய ஏரியாகும். இந்த ஏரி 480 கிமீ (298 மை) நீளமும், 19 தொடக்கம், 109 கிமீ வரையான அகலமும் கொண்டது. மேற்குறித்த ஆட்சிப்பகுதியின் தென் பகுதியில் 28,400 கிமீ² (11,000 ச.மைல்) பரப்பளவைக் கொண்டு இது அமைந்துள்ளது. 2,090 கிமீ³ (501.7 கன மைல்,1.694 பில்லியன் ஏக்கர் அடி). சிலாவே வட அமெரிக்க இந்தியர்களின் (Slavey North American Indians) பெயரைத் தழுவியே இந்த ஏரி அதன் பெயரைப் பெற்றது

இதற்கு நீர் வழங்கும் ஆறுகளில் முக்கியமானவை ஹே ஆறு (Hay), சிலாவே ஆறு (Slave) என்பனவாகும். இவ்வேரியின் மேற்குக் கரை காடாகக் காணப்படினும், கிழக்குக் கரையும், வடக்கில் நீண்டுள்ள பகுதியும் மரங்கள் வளர முடியாத பகுதியாக உள்ளன. கிரேட் பெயர் ஏரி, அதாபஸ்கா ஏரி என்பவற்றுடன் சிலாவியப் பேரேரியும் சேர்ந்து, பனியாறு உருகியதால் ஏற்பட்ட மிகப்பெரிய ஏரியாக இருந்தன.

இவற்றையும் பார்க்கவும்
----------------------

* பரப்பளவு அடிப்படையில் ஏரிகள்

மேற்கோள்கள்
-----------

1. 1 2 3 4 5 6  Hebert, Paul (2007). *Encyclopedia of Earth*. Great Slave Lake, Northwest Territories. Environmental Information Coalition, National Council for Science and the Environment.. பார்த்த நாள்: 2007-12-07.
**அடுத்த பதினொன்று** (சுருக்கமாக **N-11**) 21ஆவது நூற்றாண்டில் பிரிக் நாடுகளுடன் உலகின் பெரிய பொருளாதாரங்களுடன் இணையக்கூடிய மிக உயர்ந்த வாய்ப்புள்ள நாடுகளாக கோல்ட்மேன் சாக்ஸ் முதலீட்டு வங்கியியல் மற்றும் பொருளியலாளர் ஜிம் ஓநீல் அடையாளம் கண்ட பதினொரு நாடுகளாகும். இவையாவன: வங்காளதேசம், எகிப்து, இந்தோனேசியா, ஈரான், மெக்சிக்கோ, நைஜீரியா, பாக்கித்தான், பிலிப்பீன்சு, துருக்கி, தென் கொரியா மற்றும் வியட்நாம். திசம்பர் 12, 2005 அன்று முதலீடு வாய்ப்பு மற்றும் வருங்கால வளர்ச்சியைக் கருத்தில் கொண்டு இந்த நாடுகளை, வங்கி அடையாளம் கண்டது. 2011க்குப் பின்னர் இந்தப் பதினொரு நாடுகளில் மிகவும் முதன்மையான நாடுகளான மெக்சிக்கோ, இந்தோனேசியா, தென் கொரியா மற்றும் துருக்கியின் உற்பத்தி அடுத்தப் பதினொன்றின் மொத்த தேசிய உற்பத்தியில் 73 விழுக்காடாக இருந்தது.

பருப்பொருளியல் நிலைத்தன்மை, அரசியல் முதிர்ச்சி, முதலீடு, வணிகக் கொள்கைகளில் பொருளியல் திறந்த தன்மை, கல்வியின் தரம் ஆகிய அளவைகளைக் கொண்டு கோல்ட்மேன் சாக்ஸ் இந்த நாடுகளை அடையாளம் கண்டது. 2003இல் இதே வங்கி பிரேசில், உருசியா, இந்தியா, மற்றும் சீனாவை வளர்ந்து வரும் நான்கு "பிரிக்" நாடுகளாக வெளியிட்டது; இதன் தொடர்ச்சியாகவே N-11 ஆய்வுத்தாளை வெளியிட்டது.

மேற்சான்றுகள்
-------------

1. ↑  Goldman Sachs’s MIST Topping BRICs as Smaller Markets Outperform - Bloomberg
2. ↑  "Indonesia negara jagoan masa depan". August 9, 2012 அன்று பார்க்கப்பட்டது.
3. ↑  Global Economics Paper 134 பரணிடப்பட்டது 2014-07-29 at the வந்தவழி இயந்திரம் and Jim O'Neill, BRIMCs

மேலும் அறிய
-----------

* "The N-11: More Than an Acronym"பரணிடப்பட்டது 2009-06-11 at the வந்தவழி இயந்திரம் – Goldman Sachs study of N-11 nations, Global Economics Paper No: 153, March 28, 2007.

| * பா
* உ
* தொ
அடுத்த பதினொன்று பொருளாதாரங்கள் |
| --- |
| 
* வங்காளதேசம் வங்காளதேசம்
* எகிப்து எகிப்து
* இந்தோனேசியா இந்தோனேசியா
* ஈரான் ஈரான்
* மெக்சிக்கோ மெக்சிக்கோ
* நைஜீரியா நைஜீரியா
* பாக்கித்தான் பாக்கித்தான்
* பிலிப்பீன்சு பிலிப்பீன்சு
* தென் கொரியா தென் கொரியா
* துருக்கி துருக்கி
* வியட்நாம் வியட்நாம்

 |
மராத்தா மந்திர் திரைப்பட டிக்கெட்
**மராத்தா மந்திர்** (*Maratha Mandir*) என்பது இந்திய நாட்டின், மகாராட்டிரா மாநிலத்தின், மும்பை மாநகராட்சியின், மராத்தா மந்திர் மார்க்கில் அமைந்துள்ள ஒரு திரையரங்கம் ஆகும்.  இத்திரையரங்கு 1958 ஆம் ஆண்டு அக்டோபர் மாதம் 16 ஆம் தேதி அன்று திறக்கப்பட்டது. 1000 இருக்கைகளைக் கொண்டுள்ளது.  1960 ஆம் ஆண்டு மற்றும் 1970 ஆம் ஆண்டுகளில், ஆடம்பரமான திரைப்பட வெளியீட்டு விழாக்களுக்கு பெயர் பெற்றது இத்திரையரங்கம் ஆகும். ஆனால் மல்டிபிளெக்சு என்ற தொழில்நுட்பத்தின் அறிமுகம் *"வர்க்க"* பார்வையாளர்களை இத்திரையரங்க வரலாற்றில் இருந்து திசை திருப்பியது.  1995 ஆம் ஆண்டு பிப்ரவரி மாதம் 19 ஆம் தேதியன்று வெளியான *தில்வாலே துல்கனியா லே சாயேங்கே* என்ற திரைப்படம் 1009 வாரங்கள் திரையிடப்பட்டதன் பின்னர் 2015 ஆம் ஆண்டு பிப்ரவரி மாதம் 19 ஆம் தேதி இத்திரையரங்கத்தில் வெளியிடப்பட்டு சாதனை படைத்ததாக அறியப்படுகிறது. 2019 ஆம் ஆண்டு செப்டம்பர் வரை, படம் தொடர்ந்து 1230 வாரங்கள் ஓடிக்கொண்டிருக்கிறது. இந்த திரையரங்கம் மும்பையின் புகழ்பெற்ற அடையாளங்களில் ஒன்றாகும்.

மேலும் பார்க்கவும்
------------------

* சாருக்கான்

மேற்கோள்கள்
-----------

1. ↑  "Maratha Mandir Cinema Location". One India. 21 August 2012 அன்று பார்க்கப்பட்டது.
2. ↑   *Dilwale Dulhania Le Jayenge: (The "Brave-Hearted Will Take the Bride")*. British Film Institute. .
3. ↑   *King of Bollywood: Shah Rukh Khan and the Seductive World of Indian Cinema*. Grand Central Publishing.
**தொடுபுலனாகா மரபுரிமையைப் பாதுகாப்பதற்கான உடன்படிக்கை** (Convention for the Safeguarding of the Intangible Cultural Heritage ) என்பது ஐக்கிய நாடுகள் கல்வி, அறிவியல், பண்பாட்டு நிறுவனத்தின் ஒர் உடன்பாடு ஆகும். இந்த உடன்படிக்கை 2006 இல் அமுலுக்கு வந்தது. 2016 செப்ரம்பரில் 171 உறுப்பு நாடுகள் இதனை ஏற்றுக்கொண்டுள்ளன.

வரையறை
------

இந்த உடன்படிக்கை தொடுபுலனாகா பண்பாட்டு மரபுரிமையை பின்வருமாறு வரையறை செய்கிறது.

தொடுபுலனாகா பண்பாட்டு மரபுரிமை என்பது வழமைகள்/நடைமுறைகள் (practices), உருபுகள் (representations), வெளிப்பாடுகள் (expressions), அறிவு (knowledge), செயற்திறன்கள் (skills) ஆகியனவும், கருவிகள் (instruments), பொருட்கள் (objects), கலைப்பொருட்கள் (artifacts), பண்பாட்டு வெளிகள் (cultural spaces) ஆகியனவும், குறிப்பாக ஒரு சமூகம், குழு அல்லது சில சமயங்களில் தனிநபர்கள் தமது பண்பாட்டு மரபுரிமையாக கருதுபவனவற்றைக் குறிக்கும். இந்த தொடுபுலனாகா பண்பாட்டு மரபுரிமை தலைமுறை தலைமுறையாக பகிரப்பட்டு, தொடர்ச்சியாக சமூகங்களாலும் குழுக்களாலும் சூழலுக்கு ஏற்பவும், இயற்கை, வரலாற்றிற்றோடு ஊடாட்டம் ஊடாகவும் மீள் உருவாக்கம் செய்யப்படுவது. இது அடையாளத்தை, தொடர்ச்சியை அளிக்கிறது, ஆகையால் பண்பாட்டு பல்வகைத்தன்மையை, மனித படைப்பாக்கத்தை ஊக்குவிக்கின்றது. இந்த உடன்படிக்கையின் நோக்கங்களுக்கு, அனைத்துலக மனித உரிமைச் சட்டகங்களை மதிக்கும், சக மனிதர்களை, குழுக்களை, சமூகங்களை சமமாக மதிக்கும், பேண்தகு வளர்ச்சியை ஏதுவாக்கும் பண்பாட்டு மரபுரிமைகள் மட்டுமே கருத்தில் எடுத்துக்கொள்ளப்படுகின்றன.

மேற்சுட்டப்பட்ட தொடுபுலனாகா பண்பாட்டு மரபுரிமை பின்வரும் களங்கள் ஊடாக வெளிப்படுத்தப்படுவதாக இந்த உடன்படிக்கை கூறுகிறது.

* வாய்மொழி வரலாறுகளும் வெளிப்படுத்தல்களும், மொழி உட்பட்டதாக, மொழி தொடுபுலனாகா பண்பாட்டு மரபுரிமையின் ஓர் ஊடாகமாகப் பார்க்கப்படுகின்றது
* நிகழ்த்து கலைகள் - performing arts
* சமூக வழக்கங்கள், சடங்குகள், கொண்டாட்ட நிகழ்வுகள்
* இயற்கை மற்றும் அண்டம் தொடர்புடைய அறிவும் நடைமுறைகளும்
* மரபுசார் அருங்கலைகள்

மேற்கோள்கள்
-----------

1. ↑  States Parties to the Convention for the Safeguarding of the Intangible Cultural Heritage.
2. ↑  "Text of the Convention for the Safeguarding of the Intangible Cultural Heritage". ஐக்கிய நாடுகள் கல்வி, அறிவியல், பண்பாட்டு நிறுவனம். 2003. 15 மார்ச் 2017 அன்று பார்க்கப்பட்டது.
நன் புறா
**நன் புறா** (*Nun pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. மேலும், இவை  *ஐரோப்பா கண்டத்தில் 'டச்சு ஷெல் புறா'*  என்று அறியப்படுகின்றன. நன் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். நன் புறா பழமையான இனங்களில் ஒன்றாகும், இவை முதலில் ஒரு கண்காட்சி புறாவாக உருவாக்கப்படுவதற்கு முன் டம்ப்லர் புறாவாக இருந்தன.

வடிவமைப்பு
----------

நன் புறா.
இவற்றின் கழுத்தின் பிற்பகுதியில் காணப்படும் இறகுகளால் இப்பெயரைப் பெற்றுள்ளன. 20ம் நூற்றாண்டின் ஆரம்பத்தில் டச்சு செல் புறா என்று ஐரோப்பியக் கண்டத்தில் அழைக்கப்பட்டன. இவை டம்ப்லர் புறாக்களை ஒத்துள்ளன. from which this breed of pigeon originated; இதன் உடலானது வெள்ளைநிற சிறகுகளால் மூடப்பட்டு தலையானது கருப்பு அல்லது மஞ்சள் நிறத்தில் உள்ளது. தலை, வால் மற்றும் சிறகுகள் மட்டுமே இந்நிறத்தைக் கொண்டிருக்க வேண்டும். டம்ப்லர், மேக்பை மற்றும் இவ்வினம் ஆகிய மூன்றும் அதிக உயரத்தில் பறக்க வல்லவையாக உள்ளன. பிரித்தானிய நன் கிளப்பின் அளவின்படி இதன் உயரம் தலை முதல் கால் வரை 9 அங்குலமும், மார்பிலிருந்து வால் வரை 10 அங்குலமும் இருக்க வேண்டும். பெண், இளம் புறாக்களும் இதே அளவில் இருக்க வேண்டும். அலகு நேராக ஆனால் தடித்ததாக இருக்க வேண்டும், மற்றும் கண்கள் முத்து வெள்ளை நிறத்தில் இருக்க வேண்டும்.

சார்லஸ் டார்வின் தனது "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்" புத்தகத்தில் எப்படி நன் மற்றும் காலர் புறா (Jacobin Pigeon) புறா இனங்கள் அவை தோன்றிய மாடப் புறா இனத்தை விட குறைவான வால் முதுகெலும்புகளைப் பெற்றுள்ளன எனக் குறிப்பிட்டுள்ளார்.

மேலும் காண்க
------------

* ஆடம்பரப் புறா

மேற்கோள்கள்
-----------

1. ↑  Levi, Wendell (1977). *The Pigeon*. Sumter, S.C.: Levi Publishing Co, Inc. பன்னாட்டுத் தரப்புத்தக எண்:0-85390-013-2.
2. 1 2  Seymour, Rev. Colin, தொகுப்பாசிரியர் (2006). *Australian Fancy Pigeons National Book of Standards*.
3. ↑  Figuier, Louis; Gillmore, Parker (1873). *Reptiles and Birds*. New York: Cassell, Petter, & Galpin. பக். 452. .
4. ↑  Townend Barton, Frank (1911). *The Boy Fancier*. London: George Routledge & Sons. பக். 306. .
5. ↑  Beeton, Isabella Mary, தொகுப்பாசிரியர் (1863). *The Book of Household Management*. London: S. O. Beeton. பக். 212. .
6. ↑   *The Journal of Horticulture Cottage Gardener, and Country Gentleman*. **VI (New Series)**. 1864. p. 425. .
7. ↑  Ames, D. F. (1838). *Cottage Comforts*. New York: D. F. Ames. பக். 325. .
8. ↑  Vriends, Matthew; Erskine, Tommy; Earle-Bridges, Michele (2004). *Pigeons*. Barron's Educational Series: Hauppauge, NY. பக். 87. பன்னாட்டுத் தரப்புத்தக எண்:978-0-7641-2991-9. .
9. ↑  "BNC Standard of perfection for Nuns". British Nun Club. 28 May 2011 அன்று பார்க்கப்பட்டது.
10. ↑  Darwin, Charles (1896). *The Variation of Animals and Plants Under Domestication Part One*. New York: D. Appleton and Co.. பக். 175. பன்னாட்டுத் தரப்புத்தக எண்:9781417937509. .
**மார்செல்லோ மால்பிகி** (*Marcello Malpighi*, 10 மார்ச் 1628 - 29 நவம்பர் 1694) இத்தாலியில் பிறந்த உயிரியலாளரும், மருத்துவரும் ஆவார். அரிஸ்டாடிலின் தத்துவம் பயின்ற அவர் பின் மருத்துவரானார். அறிவியல் ஆய்வில் தன்னை ஈடுபடுத்திக் கொண்ட அவர் கற்பித்தலில் அதிக நாட்டம் உடையவராக காணப்பட்டார். ஒப்பீட்டு உளவியலுக்கு அடித்தளமிட்டவராக கருதப்படுகிறார். பட்டுப்பூச்சியில் தான் செய்த ஆய்வுகளை 1669ஆம் ஆண்டு வெளியிட்டார். இவ்வகை பூச்சிகளுக்கு சுவாசிப்பதற்கு நுரையீரல் கிடையாது என்றும், இவைகள் உடலின் பக்கவாட்டுத்துளைகள் மூலமாக வாயுமண்டல காற்றை உள்ளிழுத்து, நுண்குழல்கள் வழியாக சுவாசிக்கின்றன என்று விளக்கினார். இந்த நுண்குழலுக்கு மூச்சுக்குழல் எனவும் பெயரிட்டார்.

நுரையீரல் செல்களை அறுவை செய்து பார்த்து, அதன் சிறிய, மெல்லிய சுவர் கொண்ட தந்துகிகள் இருப்பதை கண்டறிந்தார். தந்துகிகள்தான் தமனிகளையும், சிரைகளையும் இணைக்கின்றன என்றும், அவை இரத்தத்தை இதயத்தை நோக்கி செலுத்துகிறது என்றும் , சுற்றோட்டத்தொகுப்பு நிகழ்த்தக்கூடிய அனைத்து வேலைகளையும் தந்துகிகளே நிகழ்த்துகின்றன என்பதை வெளி உலகிற்குத் தெரியப்படுத்தினார். ஏராளமான உடல் உள்ளுறுப்புகள் அவருடைய பெயரைத்தாங்கி நிற்கின்றன. சுற்றோட்ட, நிணநீர் ஓட்டத்தோடு தொடர்புடைய மால்பிஜியன் துகள்கள், புறத்தோல் திசுவில் காணப்படும் மால்பிஜியன் அடுக்கு, பூச்சிகளில் காணப்படும் மால்பிஜியன் குழல்கள் இதற்கு உதாரணங்களாகும்.பூச்சிகளில் மால்பிஜியன் குழல்கள் நைட்ரஜன் அடங்கிய கழிவுப் பொருள்களான யூரிக் அமிலம் மற்றும் நீரை மலத்திலிருந்து வெளியேற்றுகின்றன என்பதை மால்பிஜி கண்டறிந்தார்.
**டேவிட் வில்லியம் குடால்** ( David William Goodall 4 எப்பிரல் 1914 – 10 மே 2018 ) என்பவர் பிரித்தானியாவில் பிறந்த ஆத்திரேலிய வாழ் உயிரியல் அறிவியலாளர் ஆவார். சுற்றுப்புறவியலின் புள்ளி விவரங்கள் மற்றும் மரம் செடி கொடி பற்றிய ஆய்வு செய்தவர்.

பிறப்பு, படிப்பு, பணிகள்
------------------------

டேவிட் குடால் இலண்டன் பல்கலைக்கழகத்தில் பயின்று அறிவியலில் பட்டம் பெற்றார். தக்காளிச் செடி பற்றிய ஆய்வுகள் செய்து முனைவர் பட்டம் பெற்றார். இக்கால கட்டத்தில் அவரால் இரண்டாம் போரில் கலந்து கொள்ள முடியவில்லை.
1948 இல் ஆத்திரேலியாவுக்குச் சென்று குடியேறினார். மெல்போர்ன் பல்கலைக்கழகத்தில் பேராசியராகப் பணி செய்தார். 1952 முதல் 1954 வரை கோல்ட் கோஸ்த் பல்கலைக்கழகத்தில் பயிரியல் துறை ஆசிரியராகப் பணி புரிந்தார். 1953 இல் மெல்போர்ன் பல்கலைக் கழகத்தில் அறிவியல் முனைவர் பட்டம் பெற்றார்.

அக வாழ்க்கை
-----------

குடால் மூன்று முறை திருமணம் செய்து கொண்டார்.நான்கு குழந்தைகளும் 12 பெயரக் குழந்தைகளும் இவருக்கு உண்டு.தமது மரபியல் தம்மை இத்தனை ஆண்டுகள் வாழ வைத்தது என்றும் உ யிரோடு வாழ செயலூக்கத்துடன் இருக்க வேண்டும் என்றும் கூறினார்.
தமது 90 அகவை வரை டென்னிஸ் விளையாடினார்.கவிஞராகவும் நடிகராகவும் இருந்தார்.

இறுதிக்காலம்
------------

நூற்று நான்கு ஆண்டுகள் வாழ்ந்த டேவிட் குடால், சுவிட்சர்லாந்தில் அந்த நாட்டின் இசைவைப் பெற்று, ஆங்கு சென்று, ஒரு மருத்துவமனையில் தம்மைத் தாமே மாய்த்துக் கொண்டார். இந்தச் செய்தி அறிவு உலகில் பரபரப்பை ஏற்படுத்தியது.

உசாத்துணை
---------


1. ↑  "Australia's oldest working scientist wins battle over office". *bbc.co.uk*. London: BBC News. 2016. 21 திசம்பர் 2016 அன்று மூலம் பரணிடப்பட்டது.
2. ↑  "Professor David Goodall". *ecu.edu.au*. Edith Cowan University. 2016. 21 திசம்பர் 2016 அன்று மூலம் பரணிடப்பட்டது.
3. ↑  Gartry, Laura (10 May 2017). "David Goodall: Australia's oldest working scientist fights to stay at university". *ABC*.
4. ↑  AFP (May 10, 2018). "David Goodall gives last press conference before euthanasia" (in en). *The Australian*. .
5. ↑  Hamlyn, Charlotte (3 April 2018). "Academic David Goodall turns 104 and his birthday wish is to die in peace". ABC News. .
6. ↑  Scheuber, Andrew (10 May 2018). "David Goodall – tributes to 104 year old botanist and alumnus". *Imperial News*. Imperial College London.
7. ↑
**அரி கோவிந்தராவ் வர்தக்கு** (*Hari Govindrao Vartak*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியும் சமூக ஆர்வலருமாவார். பாவ்சாகேப் வர்தக்கு என்ற பெயராலும் இவர் அறியப்படுகிறார். 1914 ஆம் ஆண்டு பிப்ரவரி மாதம் 9 ஆம் தேதியன்று அரி கோவிந்தராவ் வர்தக்கு பிறந்தார். வசந்தராவ் நாயக்கின் அமைச்சரவையில் அமைச்சராகப் பணியாற்றினார். பொது சுகாதாரம், உப்பு நிலம் மற்றும் மீன்பிடித் துறை பணிகளை இவர் கையாண்டார். மகாராட்டிரா அரசாங்கத்தில் வருவாய்த்துறை அமைச்சராகவும் அரி கோவிந்தராவ் வர்தக்கு பணியாற்றினார்.

சமூகத்திற்கு இவர் செய்த பங்களிப்புகளுக்காக நாட்டின் நான்காவது மிக உயர்ந்த இந்திய குடிமகன் விருதான பத்மசிறீ விருதை இந்திய அரசாங்கம் 1991 ஆம் ஆண்டு இவருக்கு வழங்கி கௌரவித்தது.

அரி கோவிந்தராவ் வர்தக்கு இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு மகாராட்டிர சட்டமன்றத் தேர்தலில் பாசெயின் சட்டமன்றத் தொகுதியில் போட்டியிட்டு இவர் வெற்றி பெற்றார்.

மேற்கோள்கள்
-----------

1. ↑  "'भाऊसाहेब वर्तक हे महानायक'" (in Marathi). Maharashtra Times. February 14, 2017. .
2. ↑   *Year of Freedom*. Indian National Congress. 1963. பக். 339. .
3. ↑  Dr. Dinesh Sewa Rathod. *VASANTRAO NAIK: A Pioneer In Politics And The Father Of Agro-Industrial Revolution*. பக். 83.. "Mr.Hari Govindrao Vartak (Public health, Salt land and fishing)"
4. ↑  "माजी महसूलमंत्री वर्तक यांची जमीन हडपली" (in Marathi). Lokmat. January 30, 2019. .
5. ↑  "1991 - Padma Awards". Padmaawards.gov.in.
6. ↑  "Bassein Maharashtra Assembly Election 1962". Latestly.
***புண்ணியகோடி*** ( transl.மேன்மையான செயல்), ***எ ட்ரூத்ஃபுல் மதர்*** என்றும் வெளியிடப்பட்டது 2020ஆம் ஆண்டு இரவிசங்கர் வெங்கடேசுவரன் இயக்கிய இந்திய சமசுகிருத மொழி இயங்குபடம். இது சமசுகிருத மொழியில் வெளியான முதல் இயங்குபடம் ஆகும்.

*புண்யகோடி* என்பது இரவிசங்கர் எழுதிய குழந்தைகளுக்கான கதையாக வெளிவந்த புத்தகத்தின் தழுவலாகும். கூட்டவழி மூலம் பெறுதல் முறையில் இப்படம் தயாரிக்கப்பட்டது. இத்திரைப்படம் 18 மார்ச் 2020 அன்று இந்தியத் திரைப்படத் தணிக்கை குழுவின் சான்றிதழைப் பெற்றது. ஆனால் கோவிட்-19 பெருந்தொற்று காரணமாக இதன் திரையரங்கு வெளியீடு நிறுத்தப்பட்டது. இறுதியாக சமசுகிருத பாரதி திரைப்படத்தை இணையவழி விமியோ மூலம் 25 மார்ச் 2020 அன்று திரையிடப்பட்டது. மேலும் நெற்ஃபிளிக்சு 31 மார்ச் 2020 அன்று இந்தப் படத்தை இதன் திரைப்படப் பட்டியலில் சேர்த்தது.

சுருக்கம்
---------

எப்பொழுதும் உண்மையைப் பேசும் ஒரு பசுவைப் பற்றி கன்னட மொழியில் எழுதிய கர்நாடகாவின் பிரபலமான நாட்டுப்புறப் பாடலை அடிப்படையாகக் கொண்டது *புண்யகோடி*. இக்கதை மனித-விலங்கு மோதலைச் சித்தரிக்கும் வடிவத்தில் பொழுதுபோக்கு மற்றும் தகவல். நேர்மை மற்றும் இயற்கையோடு இயைந்த வாழ்வு என்ற செய்தியை அடிப்படையாக கொண்டது. வேதகாலத்தில் காவிரி ஆற்றின் கரையோரமாக இருந்த கருநாடு கிராமத்தில் கதை அமைக்கப்பட்டுள்ளது. நாட்டுப்புற பாடலின் மூல ஆதாரம் பத்ம புராணத்தின் *ஸ்ரீஷ்டிகண்டின்* பதினெட்டாவது அத்தியாயம் ஆகும்.

நடிகர்கள்
---------

* புண்யகோடியாக ரேவதி
* கலிங்கனாக ரோஜர் நாராயண்
* சினேகா ரவிசங்கர்
* எஸ். ஆர். லீலா
* வித்யா சங்கர்

வெளியீடு
--------

*புண்யகோடி* முதலில் 2016-ல் வெளியிடத் திட்டமிடப்பட்டது. ஆனால் பின்னர் 2018-க்கு தாமதமானது. இப்படம் 2019 திரைப்பட சந்தையில் திரையிடப்பட்டது. இது திரைப்படமாக ஏப்ரல் 2020-ல் திரையரங்குகளில் வெளியிட திட்டமிடப்பட்டது. ஆனால் கோவிட்-19 பெருந்தொற்று நெற்ஃபிளிக்சில் எண்ணிம முறையில் வெளியிடப்பட்டது.

மேலும் பார்க்கவும்
------------------

* சமசுகிருதத் திரைப்படத் துறை

மேற்கோள்கள்
-----------

1. 1 2  "India's First Sanskrit Animation Film has 30 Animators working on it and Ilaiyaraaja's Music". thebetterindia. 2015-06-16. 2015-06-18 அன்று பார்க்கப்பட்டது."India's First Sanskrit Animation Film has 30 Animators working on it and Ilaiyaraaja's Music". thebetterindia. 16 June 2015.
2. ↑  "Bengalurean gives Kannada folk song animated avatar in Sanskrit". *தி டைம்ஸ் ஆஃப் இந்தியா*. 13 June 2018. 13 June 2018 அன்று பார்க்கப்பட்டது.
3. ↑  "First Sanskrit animation movie to crowd-source content". thehindu. 2014-11-18. 2015-06-18 அன்று பார்க்கப்பட்டது.
4. ↑  K. Bhumika (24 March 2016). "Making the U-turn home". *தி இந்து*.
5. 1 2  Govind, Ranjani (27 March 2020). "Watch the first Sanskrit animation film 'Punyakoti' at home". *தி இந்து* (ஆங்கிலம்). 13 April 2020 அன்று பார்க்கப்பட்டது.
6. 1 2  "Industry Screenings 2019". *Issuu*.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *புண்ணியகோடி*
**வெள்ளைப் பூனைப் பருந்து** (*Pied harrier*) என அறியப்படும் இப்பறவை ஒரு ஊன் உண்ணிப் பறவையாகும். ஆசியப் பகுதியில் வாழும் இதன் குடும்பப்பெயர் அக்சிபிட்ரிடே ஆகும். இவை கிழக்கு ரஷ்யா, வட கொரியா, வட-கிழக்கு சீன மற்றும் அமுர் பள்ளத்தாக்கில் இடம்பெயர்ந்து இனப்பெருக்கம் செய்கிறது. பனிக்காலங்களில் பாக்கிஸ்தான் மற்றும் பிலிப்பீன்சு போன்ற நாடுகளில் சிலவற்றைக் காணமுடிகிறது. தற்போதைய காலங்களில் இதன் இனப்பெருக்கம் குறைந்து 10,000 எண்ணிக்கையில்தன் உள்ளதாகக் கணக்கிடப்பட்டுள்ளது. மேலும் இவற்றின் எண்ணிக்கை மிதமான சரிவில் இருப்பதாக கருதப்படுகிறது.

உடல் அளவில் நடுத்தர தோற்றத்தைக்கொண்ட இவை வயல்வெளிகளிலும், ஈரநிலங்களிலும் முயல்களை கொன்று உண்ணும் பழக்கம் கொண்டுள்ளது. சாதாரண நிலையில் இதன் நீளம் 45 செ.மீட்டர்களும், சிறகுகள் விரிந்த நிலையில் 115 செ.மீட்டர்கள் கொண்டதாகவும் உள்ளது. இவை புல்வெளிகள் மற்றும் அதனுடன் தொடர்புடைய ஈரநிலங்களில் கூடு கட்டுகிறது. குளிர்காலத்தில் தனிப் பறவைகள் பெரும்பாலும் நெல்வயல்கள் மற்றும் சதுப்பு நிலங்களுக்கு மேலே வேட்டையாடுவதைக் காணலாம்.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Circus melanoleucos*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  BirdLife International (2009) Species factsheet: Circus melanoleucos. Downloaded from  on 13/1/2010
3. ↑  James Ferguson-Lees & David Christie (2005). Raptors of the world. Christopher Helm. London, UK
**மோகித் குப்தா** (*Mohit Gupta*) இந்தியாவின் புது தில்லியில் உள்ள கோ.ப. மருத்துவமனை மற்றும் மௌலானா ஆசாத் மருத்துவக் கல்லூரியில் இருதயவியல் பேராசிரியராக உள்ளார். பிரம்மா குமாரிகள் இயக்கத்துடன் குப்தா தொடர்பு கொண்டிருந்தார். 

தில்லியிலுள்ள இந்திரபிரசுத்தா தொழில்நுட்ப நிறுவனமும் தில்லி கோ.ப மருத்துவமனை மற்றும் ஆர்வர்டு மருத்துவப் பள்ளியின் இருதயநோய் நிபுணர்கள் இணைந்து உருவாக்கிய செயற்கை நுண்ணறிவு மாதிரி. திட்டத்தின் முதன்மை ஆய்வாளராக குப்தா இருந்தார்.  மாரடைப்புக்குப் பிந்தைய தோல்வியைத் தடுக்க தில்லி மருத்துவர்கள் ஓர் அமைப்பை உருவாக்கினர். மாரடைப்பால் பாதிக்கப்பட்ட 30 நாட்களுக்குள் நோயாளி இறக்கும் வாய்ப்பு அல்லது உயிர் பிழைக்கும் வாய்ப்புகளை கணிப்பதற்காக இந்த மாதிரி சிறப்பாக வடிவமைக்கப்பட்டுள்ளது.  2018 ஆம் ஆண்டில், மருத்துவத் துறையில் இவர் ஆற்றிய பணிக்காக இந்திய அரசாங்கம் இருதயவியல் துறையில் சிறந்த மருத்துவர் என்ற பெருமையை இவருக்கு வழங்கியது. குப்தா இந்தியாவின் புது தில்லியில் வசிக்கிறார்.

மேற்கோள்கள்
-----------

1. ↑  "Focus on alternative methods of teaching: Minister to varsities". *The Pioneer* (ஆங்கிலம்). 2021-08-27 அன்று பார்க்கப்பட்டது.
2. ↑  Nandan Jha, Durgesh (May 28, 2022). "AI model to predict mortality of heart attack survivors". *The Times of India* (ஆங்கிலம்). 2022-07-08 அன்று பார்க்கப்பட்டது.
3. ↑  "Delhi doctors develop a system to prevent post-heart attack fatalities". *Moneycontrol* (ஆங்கிலம்). 2022-07-08 அன்று பார்க்கப்பட்டது.
4. ↑  Pandey, Devasheesh (2022-01-25). "COVID-19 infection can cause heart damage, claim experts". *www.indiatvnews.com* (ஆங்கிலம்). 2022-08-31 அன்று பார்க்கப்பட்டது.

புற இணைப்புகள்
--------------

* Facebook இல் Mohit Gupta
**சோனா ஹைடன்** (Sona Heiden) ஒரு இந்திய திரைப்பட நடிகை ஆவார். இவர் 2002இல் "மிஸ் தமிழ்நாடு" பட்டத்தை வென்றுள்ளார். கோலிவுட் திரைப்படங்களில் தனது சிறந்த குத்தாட்டப் பாடல்களால் புகழ் பெற்றார். இவர் 2008 இல் குசேலன் என்ற தமிழ் திரைப்படத்தில் தோன்றினார்.  சென்னையில் "யுனிக்" என்ற ஆடை விற்பனைக் கடையைத் தொடங்கினார். இதை நடிகை ஷில்பா ஷெட்டி திறந்து வைத்தார்.

தனிப்பட்ட வாழ்க்கை
------------------

சோனா ஹைடன் 1979 சூன் 1 அன்று இந்தியாவின் தமிழ்நாட்டின் சென்னையில் பிறந்தார். இவரது தந்தை போர்த்துகல் மற்றும் பிரான்சு வம்சாவளியைச் சேர்ந்தவர். இவரது தாய் இலங்கைத் தமிழர் ஆவார். சென்னை, இலூசரஸ் சாலை கான்வென்ட் பள்ளியில் தனது பள்ளிப்படிப்பைத் தொடங்கினார். அண்ணாமலைப் பல்கலைக்கழகத்தில் வணிகவியல் பட்டப்படிப்பை முடித்துள்ளார். பின்னர் இவர் மதுரை காமராசர் பல்கலைக்கழகத்தில் ஆடை வடிவைப்பில் மேம்பட்ட சான்றிதழ் பட்டம் பெற்றார். இவருக்கு இரண்டு இரு தங்கைகளும் உள்ளனர்.

இவர் ஒரு திரைப்பட தயாரிப்பு நிறுவனத்தையும் வைத்திருக்கிறார். 2008ஆம் ஆண்டில் சென்னையில் தேனாம்பேட்டையில் *யுனிக்* என்ற பெயரில் ஒரு பெண்கள் ஆடை விற்பனையகத்தைத் திறந்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-07-03 அன்று மூலம் பரணிடப்பட்டது. 2021-03-03 அன்று பார்க்கப்பட்டது.
2. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் சோனா ஹைடன்
**ராஜ்குமார்** (*Raaj Kumar*, 8 அக்டோபர் 1926 - 3 சூலை 1996) இந்தித் திரைப்பட நடிகர் ஆவார். 1940 களின் பிற்பகுதியில் மும்பையில் காவல்துறை துணை அதிகாரியாகப் பணியாற்றி, பின்னர் திரைப்படங்களில் நடிக்க ஆரம்பித்தார். 1952 இல் ரங்கீலி என்ற திரைப்படத்தில் முதன் முதலாய் தோன்றினார். ஆஸ்கார் விருதுக்கு பரிந்துரைக்கப்பட்ட 1957 திரைப்படம் மதர் இந்தியாவில் முக்கிய வேடத்தில் நடித்தார். மேலும் நான்கு தசாப்தங்களுக்கு மேலாக வாழ்க்கைத் துறையில் 70 க்கும் மேற்பட்ட இந்தி படங்களில் நடித்தார்.

பிறப்பும், ஆரம்பவாழ்வும்
------------------------

ராஜ்குமார் ஒரு காசுமீர் பண்டிதக் குடும்பத்தில் பலுச்சிசுத்தானம் மாநிலத்தில்"லோராளாய் "என்ற இடத்தில் 1926 அக்டோபர் 8 இல் பிறந்தார். தற்போது இவ்வூர் பாகிஸ்தானில் உள்ளது. இந்திய பிரிவினையை ஒட்டி மும்பைக்கு இவரது குடும்பம் இடம் பெயர்ந்தது, அங்கு அவர் மும்பை காவல்துறை துணை அதிகாரியாகப் பணி புரிந்தார்.

திரைப்பட வாழ்க்கை
-----------------

மும்பையில் உதவி - இன்ஸ்பெக்டர் வேலையி லிருந்து விலகி சினிமாவில் 1952 முதல் நடிக்க ஆரம்பித்தார் .பல படங்களில் கதாநாயகர்க ளில் ஒருவராகவே நடித்தார். மதர் இந்தியா படத்தில் நர்கீசின் கணவராகவும் , தில் ஏக் மந்திர் படத்தில் புற்று நோய் நோயாளியாகவும் நடித்தது இன்றும் பேசப்படுகிறது. பைகாம் படத்தில் திலீப் குமாருடனும் ,சுனில் தத் , சசிகபூர் ,பால் ராஜ் சஹானி போன்றோருடன் நடித்துள்ளார் இவ்வாறு சுமார் 70 படங்களில் நடித்துள்ளார் ..

சொந்த வாழ்க்கை
--------------

ராஜ்குமார் ஜெனிபர் (காயத்திரி) என்ற ஆங்கிலோ-இந்தியப் பெண்ணைத் திருமணம் புரிந்தார். இவர்களுக்கு புரு ராஜ்குமார் (நடிகர்), பனினி, வஸ்தாவிக்தா (நடிகை) என 3 பிள்ளைகள் உள்ளனர்.

இறப்பு
------

3 சூலை 1996 இல் 69 வயதில் அவர் தொண்டை புற்றுநோயால் இறந்தார்.

மேற்கோள்கள்
-----------

1. ↑
2. ↑  Hindus Contribution Towards Making Of Pakistan 22 May 2010 Retrieved 28 January 2011
3. 1 2  "Purru Raaj Kumar: Dad was Bizzare But Never Boring". *iDiva.com*.
4. ↑  "Raaj Kumar's daughter VASTAVIKTA debuts - bollywood news : glamsham.com". glamsham.com. 2012-08-18 அன்று மூலம் பரணிடப்பட்டது. 2017-10-08 அன்று பார்க்கப்பட்டது.
5. ↑  Dhawan, M. L. (29-06-2003). "Remembering A Legend". *The Sunday Tribune*.. பார்த்த நாள்: 28 April 2014.
6. ↑  Singh, Kuldip (6-07-1996). "Obituary Raaj Kumar". *The Independent*.. பார்த்த நாள்: 28-04-2014.
7. ↑  Farook, Farhana. "Dad Was Bizarre But Never Boring". *news-entertainment*. iDiva.com. 28 April 2014 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ராஜ்குமார்
WWER-1000 (அல்லது உருசிய ВВЭР-1000வின் நேரடி ஆங்கிலப் பெயர்ப்பு VVER-1000 ) 1000 MWe திறன் கொண்ட அழுத்த நீர் அணு உலை வகையான உருசிய அணுக்கரு உலை ஆகும்.
**நீர்-நீர் ஆற்றல் அணுஉலை** , ( உருசியம்: Водо-водяной энергетический реактор; ஆங்கிலப் பெயர்ப்பு : *Vodo-Vodyanoi Energetichesky Reactor*; *Water-Water Energetic Reactor*) சுருக்கமாக **விவிஈஆர்**  (VVER) , அல்லது WWER அழுத்த நீர் அணு உலை வடிவமைப்பில் அமைந்த உருசிய அணுக்கரு உலைகளாகும். இவை முன்னாள் சோவியத் ஒன்றியம், இந்நாள் உருசியாவில் உள்ள ஓகேபி கிட்ரோபிரெஸ் (OKB Gidropress) நிறுவனத்தால் வடிவமைக்கப்பட்டவை. இவற்றின் ஆற்றல்திறன் 440 MWe முதல் 1200 MWe வரை உள்ளன. இவ்வகை அணுமின் நிலையங்கள் ஆர்மீனியா, பல்கேரியா, சீனா, செக் குடியரசு, பின்லாந்து, அங்கேரி, இந்தியா, ஈரான், ஸ்லோவேக்கியா, உக்ரைன், மற்றும் உருசியக் கூட்டமைப்பு நாடுகளில் பயன்படுத்தப்படுகின்றன.

வரலாறு
------

1970ஆம் ஆண்டில் விவிஈஆர் வகை அணுஉலைகள் முதலில் கட்டப்பட்டன. பெரும்பாலும் VVER-440 வடிவு V230 பொதுவான வடிவமைப்பாக இருந்த இந்த அணுமின் நிலையங்கள் 440 மெகாவாட் மின்னுற்பத்தித் திறன் கொண்டவையாக இருந்தன. V230 வடிவில் ஒவ்வொன்றும் தனித்தனி கிடையான நீராவி ஆக்கியுடன் ஆறு முதன்மை குளிர்வி சுற்றுக்கள் இருந்தன. சற்றே மாற்றியமைக்கப்பட்ட VVER-440, வடிவு V213இல் சோவியத் வடிவமைப்பாளர்களால் பரிந்துரைக்கப்பட்ட அணுக்கருப் பாதுகாப்பு சீர்தரங்கள் ஒருங்கிணைக்கப்பட்டன. இந்த வடிவமைப்பில் நெருக்கடிநிலை கருவ குளிர்விப்பு மற்றும் துணை ஊட்டுநீர் அமைப்புகளும் மேம்பட்ட விபத்து கண்டறிதல் அமைப்புக்களும் சேர்க்கப்பட்டிருந்தன.

பெரிய விவிஈஆர்-1000 1975ஆம் ஆண்டில் உருவாக்கப்படது; இதில் கதிர்வீச்சுக் காப்புக் கட்டிடத்தில் நான்கு சுற்று அமைப்பும் நீராவி தெளிப்பு அடக்கு முறைமைகளும் இருந்தன. மேலும் மேற்கத்திய மூன்றாம் தலைமுறை அணுக்கரு உலைகள் போன்று தானியங்கி கட்டுப்பாடு, இயக்கியற்ற பாதுகாப்பு மற்றும் காப்புக் கட்டிட அமைப்புகள் சேர்க்கப்பட்டன.

தற்போதைய வடிவமைப்பான விவிஈஆர்-1200 புதிய கட்டுமானங்களில் அளிக்கப்படுகிறது. இது விவிஈஆர்-1000இன் வளர்ச்சியாக கூடுதலான மின்னுற்பத்தித் திறன் 1200 MWe, மற்றும் கூடுதல் இயக்கியற்ற பாதுகாப்பு முறைமைகளைக் கொண்டுள்ளது.

மேற்கோள்கள்
-----------

1. ↑  "Historical notes". OKB Gidropress. 20 September 2011 அன்று பார்க்கப்பட்டது.
2. ↑  "WWER-type reactor plants". OKB Gidropress. 20 September 2011 அன்று பார்க்கப்பட்டது.
3. ↑  Prof. H. Böck. "WWER/ VVER (Soviet Soviet designed designed Pressurized Pressurized Water Water Reactors Reactors)" (PDF). *Vienna University of Technology*. Austria Atominstitute. 28 September 2011 அன்று பார்க்கப்பட்டது.
4. ↑  Fil, Nikolay (26–28 July 2011). "Status and perspectives of VVER nuclear power plants" (PDF). *OKB Gidropress*. IAEA. 28 September 2011 அன்று பார்க்கப்பட்டது.

வெளியிணைப்புகள்
---------------

* WWER-type reactor plants, OKB Gidropress
* AES-2006 (VVER-1200) பரணிடப்பட்டது 2011-08-26 at the வந்தவழி இயந்திரம், Rosatom
* VVER Reactor, Virtual Nuclear Tourist
**கருஞ்சிவப்பு வயிற்றுக் கழுகு** (*Rufous-bellied Eagle*) இப்பறவை ஊன் உண்ணிப் பறவைகள் இனத்தைச் சார்ந்தவையாகும். இவற்றின் வாழ்விடம் ஆசியப் பகுதிகளில் அமைந்துள்ள வெப்பமண்டலக் காட்டுப் பகுதிகள் ஆகும். இவற்றின் குடும்பப்பெயர் அக்சிபிட்ரிடே என்பதாகும். தோற்றத்தில் பருந்து போலும் வல்லூறு போலும் காணப்பட்டாலும் இவை இது அக்விலா என்ற தனிப் பேரினத்தைச் சார்ந்தவையாகக் கருதப்படுகிறது.

விளக்கம்
--------

வயது முதிர்ந்த இப்பறவைகளில் ஆண் பறவையின் கழுத்து குட்டையாகவும், தலைப்பகுதியில் காணப்படும் கருமைநிறம் தொப்பி அணிந்ததுபோல் காட்சி அளிக்கிறது. கழுத்துக்கு கீழ் காணப்படும் தூவல் முந்திரி கொட்டையின் நிறத்தைப்போல் மற்றவற்றிலிருந்து இவற்றை வேறுபடுத்திக்காட்டுகிறது. ஆண் பெண் இனங்களைப் பிரித்தரியமுடியாமல் இருந்தாலும் பெண் பறவையின் முகப்பகுதியில் கருப்பு நிறம் அதிகமாக உள்ளது. இவை உட்காரும்போது இறகுகள் வால் பகுதியின் நீளம் வரை இருக்கிறது. இவற்றின் கணுக்கால்கள் வரை இறகுகள் வளர்ந்து ஒட்டிக்கொண்டு இருக்கிறது. இவற்றின் குஞ்சுகளின் உடல்களில் வெள்ளை நிறத்திலான ரோமங்களுடன் இருண்ட கோடுகளும் கொண்டு ஒட்டிக்கொண்டிருக்கும்.

வகைபிரித்தல்
------------

இந்தியாவில் காணப்படும் பறவைகள் பற்றி எழுதியவரான ஜெர்டன் என்பவரால் இப்பறவை இனம் காணப்பட்டு பதியப்பட்டுள்ளது. கருப்பு மற்றும் கஷ்கொட்டை கழுகுவிலிருந்து பிரித்தரியப்பட்டுள்ளது.

வாழ்விடம்
---------

பொதுவாக இந்தியாவில் மேற்கு தொடர்ச்சி மலைப்பகுதியில் அதிகமாகக் காணப்படுகிறது. மேலும் நேபாளம், அசாம், இமயலைப்பகுதி, கிழக்குத் தொடர்ச்சி மலைப்பகுதி போன்ற இடங்களிலும், இலங்கை, பர்மா, தாய்லாந்து, கைன், இந்தோனேசியா, சுமாத்திரா, போர்னியோ, பிலிபைன்ஸ், சுவெசி, மேலும் சும்பாவா போன்ற நாடுகளிலும் பரவியுள்ளது.

வாழ்க்கைச் சூழல்
----------------

இப்பறவை இலங்கை மரப் புறா, மயில் கோழி, காட்டுக்கோழி போன்ற இனங்களை உணவாக உட்கொள்கிறது. இவை அதிகமாக குளிர் காலங்களில் இனப்பெருக்கம் செய்கிறது. இவை பறக்கும்பொது விமான இறக்கையைப்போல் விரித்துக்கோண்டு வானில் பறக்கிறது. பச்சை இலைகளைக் கொண்டே கூடுகட்டும் இப்பறவை, ஒரே ஒரு முட்டையை மட்டுமே இடும் குணம் கொண்டுள்ளது. இதன் குஞ்சை இரண்டு இனங்களுமே பாதுகாத்து பராமரிக்கிறது.

மேலும் பார்க்க
--------------

விக்கிமீடியா பொதுவகத்தில்,  
 ***கருஞ்சிவப்பு வயிற்றுக் கழுகு***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***கருஞ்சிவப்பு வயிற்றுக் கழுகு***

* Rufous-bellied Eagle videos, photos, and sounds at the Internet Bird Collection
* BirdLife species factsheet for *Lophotriorchis kienerii*
* *Lophotriorchis kienerii* on Avibase
* Interactive range map of *Lophotriorchis kienerii* at IUCN Red List maps
* Audio recordings of Rufous-bellied eagle on Xeno-canto.

மேற்கோள்கள்
-----------

1. ↑  BirdLife International (2012). "*Lophotriorchis kienerii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 64-65.
3. ↑
பிரணவ் மோகன்லால்
**பிரணவ் மோகன்லால்** (*Pranav Mohanlal*) (பிறப்பு: 1990 சூலை 13) இவர் ஓர் இந்திய நடிகரும், பாடகரும் மற்றும் பாடலாசிரியரும் ஆவார். இவர் மலையாளத் திரையுலகில் பணியாற்றுகிறார். நடிகர் மோகன்லாலின் மகனான இவர் தனது தந்தையின் *ஒன்னமான்* (2002) திரைப்படத்தில் ஒரு சிறிய பாத்திரத்தில் ஒரு குழந்தையாக நடிக்கத் தொடங்கினார். அதனைத் தொடர்ந்து அதே ஆண்டில் *புனர்ஜனி* என்ற படத்தில் ஒரு முன்னணி கதாபாத்திரத்தில் நடித்தார். இதற்காக சிறந்த குழந்தைக் கலைஞருக்கான கேரள மாநில திரைப்பட விருதை வென்றார். பின்னர் தனது படிப்பில் கவனம் செலுத்துவதற்காக நடிப்பிலிருந்து ஓய்வு எடுக்க முடிவு செய்தார். அதன்பிறகு திரைப்படங்களிலிருந்து விலகியிருந்தார். நடிப்பிற்குத் திரும்புவதில் ஆர்வம் காட்டவில்லை. ஆஸ்திரேலியாவிலுள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார் .

திரைப்படங்களில்
---------------

2015 ஆம் ஆண்டில் ஜீது ஜோசப்பிடம் உதவி இயக்குநராக சேர்ந்த பிரணவ், பாபநாசம் மற்றும் *லைஃப் ஆஃப் ஜோசூட்டி* ஆகிய இரண்டு படங்களில் பணியாற்றினார். ஜீது இயக்கிய 2018 ஆம் ஆண்டு திரைப்படமான ஆதி திரைப்படத்தில் முன்னணி கதாபாத்திரத்தில் தோன்றினார். இது இந்த ஆண்டின் அதிக வசூல் செய்த மலையாளப் படங்களில் ஒன்றாக இருந்தது. இந்த பாத்திரத்திற்காக சிறந்த அறிமுக நடிகருக்கான "சிமா விருதை" வென்றார். "ஜிப்சி பெண்கள்" என்றப் பாடலை எழுதி, பாடி, நிகழ்த்தியதன் மூலம் பாடகர்-பாடலாசிரியராக அறிமுகமானார்.

ஆரம்ப மற்றும் தனிப்பட்ட வாழ்க்கை
--------------------------------

பிரணவ் 1990 சூலை 13 அன்று  இந்தியாவின் கேரளாவின் திருவனந்தபுரத்தில் நடிகர் மோகன்லால் மற்றும் சுசித்ரா ஆகியோரின் மகனாகப் பிறந்தார். இவருக்கு விஸ்மயா மோகன்லால் என்ற தங்கை உள்ளார். தமிழகத் திரைப்படத்துறையின் தயாரிப்பாளர் கே. பாலாஜி மற்றும் சுரேஷ் பாலாஜி ஆகியோர் இவருக்கு உறவினர் ஆவர். பிரணவ் தனது பள்ளிப்படிப்பை தமிழ்நாட்டின் ஊட்டியில் உள்ள ஒரு உறைவிடப் பள்ளியான *எப்ரான் பள்ளி*யில் முடித்தார். ஆஸ்திரேலியாவில் உள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார். இவர் பொதுவெளியிலுருந்து விலகியே இருக்கிறார். ஊடகங்களிலிருந்து விலகியே இருக்கிறார். இதைப்பற்றி கேட்டபோது "நான் ஊடகத்தை வெறுக்கவில்லை. எனது தனிப்பட்ட வாழ்க்கையை அறிந்து கொள்வதிலிருந்து மக்களுக்கு எதுவும் நன்மை கிடைக்கவில்லை என்று நான் நம்புகிறேன்".

குறிப்பு
--------

1. ↑  Chandran, Cynthia (5 July 2017). "Suspense, is thy name Pranav?". *தி டெக்கன் குரோனிக்கள்*.. பார்த்த நாள்: 15 July 2017.
2. ↑  Mohanlal, Pranav (30 September 2016). "സ്കൂൾ കഴിഞ്ഞ് പ്രണവ് 'മുങ്ങിയത്' എങ്ങോട്ട്?". *Mathrubhumi*. Archived from the original on 16 பிப்ரவரி 2020.. பார்த்த நாள்: 16 February 2020.
3. ↑  V. P. Nicy (1 September 2014). "Pranav Mohanlal Turns Assistant Director in Kamal Haasan's 'Papanasam'". *International Business Times*.. பார்த்த நாள்: 16 February 2020.
4. ↑  Warrier, Unni K. (12 July 2017). "Walking the parenting tightrope like a real superstar". *மலையாள மனோரமா*.. பார்த்த நாள்: 16 February 2020.
5. ↑  Prakash, Asha (8 July 2017). "Mohanlal opens up about Pranav". *தி டைம்ஸ் ஆஃப் இந்தியா*.. பார்த்த நாள்: 16 February 2020.
6. ↑  Flix Mollywood (8 September 2017). "Is Pranav Mohanlal media shy?". *தி நியூஸ் மினிட்*.. பார்த்த நாள்: 16 February 2020.

வெளி இணைப்புகள்
---------------

* ஐ.எம்.டி.பி இணையத்தளத்தில் Pranav Mohanlal
* முகநூலில் பிரணவ் மோகன்லால்
108 திவ்யதேசங்களில் ஒன்றான திருநெல்வேலி மாவட்டம், நாங்குநேரியில் அமைந்துள்ள வானமாமலை மடத்தின் 30வது ஜீயராக 1994-இல் பட்டம் ஏற்றுக் கொண்டவர் **கலியன் வானமாமலை ராமானுஜ ஜீயர்**. மணவாளமாமுனி சுவாமிகள் வானமாமலை மடத்தின் ஜீயராக இருந்தவர் என்பது குறிப்பிடத்தக்கது..

பிறப்பு
-------

கலியன் வானமாமலை ஜீயர் வானமாமலையில் உ. வே.சீனிவாச ஐயங்கார், அலமேலு அம்மாள் ஆகியோரின் மகனாக 22 நவம்ப்ர் 1932 அன்று பிறந்தார். இவரின் தந்தையார் வேதவாத்தியாராகவும், சதுஸ்சாஸ்திரங்களில் நிபுணத்துவம் பெற்றவராக இருந்தார். மேலும் இவர் பிரதிவாதி பயங்கரம் அண்ணங்காச்சாரியின் நெருங்கிய நண்பராக இருந்தார். கலியன் வானமாமலை ஜீயர் தன் தந்தையிடமே தமிழ், வடமொழி இலக்கியங்களை பயின்றார். மேலும் அலகாபாத் பல்கலைக் கழகத்தின் *சாகித்யரத்தன்* என்ற இந்தி தேர்வில் முதல் வகுப்பில் தேர்ச்சி பெற்றார்.

சிறப்பு
-------

கலியன் வானமாமலை ராமானுஜ ஜீயர் பல்வேறு வேத நூல்களுக்கும், நாலாயிர திவ்ய பிரபந்தத்துக்கும் விளக்க உரைகள் எழுதியுள்ளார். திருக்குறளை சமசுகிருதத்தில் மொழி பெயர்த்துள்ளார். வானமாமலை ஜீயர் மடத்தின் 30-வது ஜீயர் சுவாமியாக 1994-ஆம் ஆண்டு பொறுப்பேற்ற கலியன் வானமாமலை ராமானுஜ ஜீயர் சுவாமிகள் தமிழ், ஆங்கிலம், சமஸ்கிருதம் மற்றும் இந்தி ஆகிய மொழிகளில் புலமை பெற்றவர்- சமஸ்கிருதத்தில் முனைவர் பட்டம் பெற்றவர். இவர் நான்கு மொழிகளில் தன் படைப்புகளை எழுதியுள்ளார். சாணக்கியன், வி.எஸ்.எஸ். எழிலரசன், குழகர்கோ ஆகிய புனை பெயர்களில்எழுதியுள்ளார்.

முக்தி அடைதல்
-------------

82 வயதான கலியன் வானமாமலை ராமானுஜ ஜீயர் மே 11, 2014-இல் மரணமடைந்தார். அவரது உடல் நாங்குனேரி ஜீயர் மடத்திற்குக் கொண்டு செல்லப்பட்டு சிறப்பு அபிஷேகமும் ஆராதனையும் நடைபெற்றன. ஏராளமான பொதுமக்கள் அஞ்சலி செலுத்தினர். இதனைத் தொடர்ந்து, ஜீயர் சுவாமியின் உடல் தேரில் ஊர்வலமாக கொண்டுசெல்லப்பட்டு, நாங்குனேரியில் உள்ள திருவரசுவில் ஜீவசமாதியாக வைக்கப்பட்டுள்ளது.

புதிய ஜீயர்
-----------

வானமாமலை மடத்தின் புதிய ஜீயராக நாங்குநேரியைச் சேர்ந்த நாராயணன் (வயது 67) என்பவர், ‘மதுரகவி வானமாமலை ராமானுஜ ஜீயர்‘ என்ற பெயரில் மடத்தின் 31வது ஜீயராக பொறுப்பேற்றார்.

மேற்கோள்கள்
-----------

1. ↑
2. ↑
3. ↑
4. ↑  jayanewslive.com/tamilnadu/tamilnadu-nellai-jeeyar-death\_19321.html
5. ↑  நாங்குநேரி வானமாமலை மடம் புதிய ஜீயர் சுவாமிகள் பட்டணப்பிரவேசம்

வெளி இணைப்புகள்
---------------

* பூரண கும்ப மரியாதை தர மறுத்ததால் உப்பிலியப்பன் கோயிலிலிருந்து வெளியேறினார் வானமாமலை ஜீயர்